Eternal Sunshine of the Spotless Mind

Eternal Sunshine of the Spotless Mind (euskaraz Adimen Orbangabearen Betiereko Dirdira) 2004ko Michel Gondry frantziar zinema zuzendariak zuzendutako amodio eta zientzia-fikziozko drama-komedia film bat da. Gidoia Charlie Kaufman gidoigileak eta Michel Goudry zuzendariak idatzi zuten, Pierre Bismuth frantziar zinemagilearen kontakizun batean oinarrituta. Jim Carrey, Kate Winslet, Kirsten Dunst, Mark Ruffalo, Elijah Wood eta Tom Wilkinson aktoreek antzeztu zuten.

Estreinatu eta berehala kultuzko filma bilakatu zen. Izenburua 1717ko Alexander Pope ingeles olerkariaren Eloisa to Abelard ("Eloisak Abelardori") bertsoan agertzen den aipamen bat da.

2004ko Jatorrizko gidoi onenaren Oscar Saria (Charlie Kaufman, Michel Gondry eta Pierre Bismuth) irabazi eta 2004ko Emakumezko aktore onenaren Oscar Sariaren (Kate Winslet) izendapena jaso zuen.

 Argumentua 

Joelek (Jim Carrey) Clementine neskalagunari (Kate Winslet) bere adimenetik bien harreman gatazkatsuaren oroipen guztiak ezabatu dizkiotela jakitean kolpe latza jasoko du. Guztiz etsitua, prozesu horren sortzailea den Howard Mierzwiak doktorearekin (Tom Wilkinson) kontaktuan jarri eta berari ere Clementine oroimenetik ezabatu diezaion eskatuko dio. Baina Joelen oroimenak desargetzen hastean, berriz ere Clementinekin topo egingo du. Biak elkar ezagutzen ez direla, Joelek bere burmuinaren barren-barrenetik prozesua gediarazten saiatuko da.

 Aktoreak 
 Jim Carrey: Joel Barish
 Ryan Whitney: Joel gaztea
 Kate Winslet: Clementine Kruczynski
 Kirsten Dunst: Mary Svevo
 Mark Ruffalo: Stan Fink
 Elijah Wood: Patrick
 Tom Wilkinson: Howard Mierzwiak doktorea
 Jane Adams: Carrie Eakin
 David Cross: Rob Eakin
 Deirdre O'Connell: Hollis Mierzwiak
 Thomas Jay Ryan: Frank

 Kanpo estekak 
 Eternal Sunshine of the Spotless Mind filmaren iragarkia ikusgai. youtube.com 
 Webgune ofiziala 
 IMDBko fitxa irakurgai 

Kategoria:Jatorrizko gidoi onenaren Oscar Saria irabazi duten filmak
Kategoria:Ameriketako Estatu Batuetako filmak
Kategoria:Amodiozko filmak
Kategoria:Zientzia-fikziozko filmak
Kategoria:Zientzialari eroei buruzko filmak
Kategoria:Fantasiazko filmak
Kategoria:Drama filmak
Kategoria:Narrazio ez linealeko filmak
Kategoria:New Yorken girotutako filmak
Kategoria:Film independenteak
Kategoria:Kultuzko filmak
Kategoria:Montauken girotutako filmak
Kategoria:2004ko filmak
Kategoria:BAFTA film saridunak